Publication: Magyar Közlöny
Issue: MK-2000-14 (Year: 2000, Number: 14)
Era: 1990-2004
Section: 
Paragraph Index: 573

2. Cikk A fogalmak meghatározása A jelen Egyezményben használt fogalmak jelentése a következő: „Segítségnyújtás” A Segítséget nyújtó Fél által a Segítséget kérő Fél szükségleteinek kielégítésére biztosított javak, anyagok, szakemberek közreműködése és szolgáltatások nyújtása. „Segítséget kérő Fél” Azon Fél, amely megkereséssel fordul a másik Félhez segítségnyújtás céljából. „Segítséget nyújtó Fél” Az a Fél, amely eleget tesz a másik Fél segítség iránti megkeresésének. „Segélycsapatok” Azok a szakértők vagy azok csoportjai, ezen belül a polgári védelmi szervezet tagjai, akiket a Segítséget nyújtó Fél segítségnyújtásra kijelölt és rendelkeznek a szükséges felszerelésekkel. „Katasztrófa és súlyos baleset” Egy meghatározott területen vagy létesítményben bekövetkező pusztító természeti erő vagy emberi tevékenység következtében létrejött esemény, amely az emberek életét és egészségét, az anyagi javakat vagy a környezetet jelentős mértékben veszélyezteti vagy ilyen esemény bekövetkezett, és amely rendkívüli intézkedések foganatosítását igényli. „Segélyszállítmányok” Mindazon anyagi javak, amelyek a katasztrófák és súlyos balesetek következményeinek csökkentésére szolgálnak, és amelyeket a katasztrófa sújtotta népesség számára térítésmentes átadásra szánnak. „Tranzit állam” Bármelyik Fél állama, amelynek államterületén a segélycsapatok közúton, vízi vagy légi úton áthaladnak, vagy amelyen keresztül segítségnyújtás céljából, harmadik ország számára a felszerelést vagy a segélyszállítmányokat átszállítják. „Személyes adatok” Meghatározott természetes személlyel kapcsolatba hozható adat, az adatokból levonható, az érintettre vonatkozó következtetés, különösen a családi és utónév, a születési idő, lakcím és más, személyazonosításra alkalmas adatok. 2000/14. szám

Source: https://magyarkozlony.hu/hivatalos-lapok/77c2ceecf6e7efec9494d1aec047a7d9a685dd01/dokumentumok/6ee390f3a1783b7e5ec1306423685b4bd7fd6f6f/letoltes